Bernhard Rieger

**Bernhard Rieger** (født 17. desember 1922 i Wißgoldingen i Tyskland; død 10. april 2013 i Kressbronn am Bodensee) var en tysk katolsk prelat og hjelpebiskop i Rottenburg-Stuttgart.
## Liv og virke
### Bakgrunn
Bernhard Rieger, den yngste av åtte barn i en bondefamilie fra Ostalb-distriktet, ble først kalt inn til arbeidstjenesten i 1940 etter å ha fullført gymnasiet i Rottenburg og Ehingen, og deretter inn til Wehrmacht. Bernhard Rieger var soldat og radiooperatør på Øst- og på Vestfronten frem til krigens slutt. Som krigsfange var han seminarist i det såkalte piggtrådseminaret (*[[Stacheldrahtseminar]], séminaire des barbelés*) i Le Coudray nær Chartres om ble ledet av abbé Franz Stock som rektor mellom 1945 og 1947. I Chartres møtte han erkebiskop Angelo Roncalli, den apostoliske nuntius i Paris. 
### Prest
Etter å ha studert teologi i Tübingen ble Bernhard Rieger ordinert til prest den 29. juli 1951 i Ulm-Wiblingen av biskop Carl Joseph Leiprecht. I 1954 var han først kapellan i Esslingen, senere også i Heilbronn-Sontheim, Bad Cannstatt og Leonberg og i Aulendorf.

I 1957 ble han religionslærer og biskoppelig studieråd i Saulgau, og fra 1961 til 1972 var han sogneprest i Calw og samtidig skoledekan. Han var sogneprest i Reute til 1975 og var også dekan for Bad Waldsee-dekanatet.
### Hjelpebiskop i Rottenburg-Stuttgart
Den 20. desember 1984 utnevnte pave Johannes Paul II ham til titulærbiskop av *Tigava* og hjelpebiskop i Rottenburg-Stuttgart. Den 20. desember 1984 ble han ordinert til biskop av biskop Georg Moser i Domkirken i Rottenburg; medkonsekratorer var samme bispedømmes hjelpebiskoper Anton Herre og Franz Josef Kuhnle.

Rieger var medlem av Den journalistiske kommisjon i Den tyske bispekonferanse.

Den 31. juli 1996 innvilget pave Johannes Paul II hans oppsigelse, og Rieger trakk seg tilbake til Kressbronn am Bodensee. Der døde han den 10. april 2013.

Rieger ble gravlagt i hjembyen Wißgoldingen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Erkebiskop Wendelin Rauch (1885-1954) *1948
* Biskop Carl Joseph Leiprecht (1903-1981) *1948
* Biskop Georg Moser (1923-1988) *1970
* Biskop *Bernhard Rieger* (1922-2013) *1984

## Referanser